Referat fra Årsmøte 2022 i Homansbyen Vel

onsdag 20. april hos Westad, Uranienborg terrasse 8

Til stede: Pål Klouman, Helle Woxholth, Tone Westad, Josefine Carling og Dag Strømsnes.

Pål ønsket velkommen.

Innkallingen ble godkjent.

Pål ble valgt til ordstyrer, Tone til referent.

Dag og Helle ble valgt til å underskrive møteprotokollen.

Pål gikk gjennom Årsberetning for 2021 med utfyllende kommentarer, og den ble tatt til etterretning.

Drøfting av aktuelle saker

Pål og Helle refererte fra møte i Arkitektenes Hus samme ettermiddag, hvor planen for Lille Uranienborg (Reiulf Ramstad Arkitekter/Byantikvaren) ble presentert. Planen er ute til høring nå. Info finnes på lilleuranienborg.no.

Plakettene: Vi har kontakt med firmaet Signex om utforming av plakettene som skal informere om husene i Homansbyen.

Nye vedtekter

Den viktigste endringen er at alle som bor eller har eiendom i Homansbyen kan bli medlem og er valgbare til styret. Tidligere var det en snevrere definisjon av Homansbyen som gjaldt, nemlig innenfor selve bevaringsområdet. Endringsforslaget ble vedtatt.

Regnskapet for 2021 ble godkjent og budsjettet for 2022 vedtatt.

Valg. Pål Klouman (Uranienborg terrasse 8) sa seg villig til å sitte som leder i ett år til og ble gjenvalgt ved akklamasjon. Helle Woxholth (Oscars gate 17) og Tone Westad (Uranienborg terrasse 8) ble også gjenvalgt til styret. Dag Strømsnes (Uranienborgveien 17) og Josefine Carling (Josefines gate 14) sa seg villige til å tre inn i styret, og ble ønsket varmt velkommen!

Eventuelt

Styret vil opprettholde sin månedlige møtefrekvens. Neste styremøte blir 18. mai.

*Ref tw210422*